
DECIZIE nr. 4/3                                                                                                                                                                                            
                                                                                                                         din 07.08.2026  

Cu privire la aprobarea participării orașului Șoldănești 
în calitate de membru fondator al Grupării Europene de 
Cooperare Teritorială „EAST GATE”

       Având în vedere Nota informativă a Primarului orașului Șoldănești, dl Vadim Groza, Hotărârile nr. 1–6, adoptate în unanimitate de Adunarea Generală de Constituire a Grupării Europene de Cooperare Teritorială „EAST GATE”, desfășurată la data de 19 martie 2026 la Palatul Parlamentului României, București, cu participarea a 238 de delegați reprezentând autorități publice locale și regionale din România, Republica Bulgaria, Republica Moldova și Ucraina, Avizele comisiilor consultative de specialitate ale Consiliului orășenesc Șoldănești, în temeiul art. 8 și art. 109 din Constituția Republicii Moldova, Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, semnat la Bruxelles la 27 iunie 2014, ratificat prin Legea nr. 112/2014, în special Titlul IV – Cooperarea economică și alte forme de cooperare sectorială, capitolele referitoare la cooperarea transfrontalieră și regională, Regulamentului (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013, în special art. 1 alin. (2), art. 3, art. 3a, art. 4 alin. (1), (2), (3) și (4), art. 5, art. 8 alin. (1) și (2), art. 9 alin. (1) și (2), Cartei europene a autonomiei locale, adoptată la Strasbourg la 15 octombrie 1985, ratificată prin Hotărârea Parlamentului Republicii Moldova nr. 1253/1997, art. 14 alin. (1) și alin. (2) lit. j) din Legea nr. 436/2006 privind administrația publică locală, art. 4 alin. (1) lit. j) din Legea nr. 435/2006 privind descentralizarea administrative, art. 19, art. 27, art. 28 și art. 32 din Legea nr. 397/2003 privind finanțele publice locale, Codului administrativ al Republicii Moldova nr. 116/2018, Regulamentului privind constituirea și utilizarea mijloacelor fondului de rеzеrvă реntru аnul 2026, aprobat prin Decizia CL nr. 10/4 din 29.12.2025,
D E C I D E:
1. Se aprobă participarea orașului Șoldănești, prin Consiliul Local Șoldănești, în calitate de membru fondator al Grupării Europene de Cooperare Teritorială „EAST GATE”, cu sediul în municipiul Constanța, județul Constanța, România, constituită pe durată nedeterminată, în conformitate cu prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Acordului de Asociere RM-UE, precum și ale cadrului normativ național aplicabil.
2. Se aprobă proiectul Convenției constitutive și Statutul Grupării Europene de Cooperare Teritorială „EAST GATE”, în forma adoptată de Adunarea Generală de Constituire din data de 19 martie 2026, prevăzute în Anexa nr. 1, care face parte integrantă din prezenta decizie.
3. Se împuternicește Primarul orașului Șoldănești, dl Vadim Groza, să semneze proiectul Convenției constitutive și Statutul GECT „EAST GATE”, precum și orice alte documente necesare în vederea finalizării procedurii de constituire și înregistrare a grupării, în conformitate cu prevederile Regulamentului (CE) nr. 1082/2006 și ale cadrului normativ național aplicabil.
4. Consiliul Local Șoldănești recunoaște și acceptă structura de guvernanță a GECT „EAST GATE” stabilită prin Hotărârile nr. 3–6 ale Adunării Generale de Constituire din 19 martie 2026, inclusiv:
1. Consiliul de Administrare, format din 111 membri, pentru un mandat de 4 ani;
1. Președintele GECT EAST GATE, dl Florin MITROI, Președintele Consiliului Județean Constanța, pentru un mandat de 2 ani;
1. Directorul GECT EAST GATE cu Mandat Tranzitoriu, dl Sergiu SUHARENCO;
1. Comisia de Cenzori, compusă din 4 membri, câte un reprezentant din fiecare stat partener.
5.1 Se alocă din Fondul de rezervă al orașului Șoldănești suma de 820 EUR (opt sute douăzeci euro), la care se adaugă taxa pe valoarea adăugată în conformitate cu legislația fiscală în vigoare, echivalentul în lei moldovenești la cursul oficial al Băncii Naționale a Moldovei din data efectuării plății, reprezentând contribuția orașului Șoldănești la cheltuielile necesare finalizării procedurii de constituire și dobândire a personalității juridice a GECT „EAST GATE”.
5.2 Suma prevăzută la punct 5.1 se suportă din bugetul local al orașului Șoldănești, cu respectarea prevederilor Legii nr. 397/2003 privind finanțele publice locale. Plata se efectuează de către Serviciul Contabilitate din cadrul Primăriei Șoldănești, după intrarea în vigoare a prezentei decizii.
6. Prezenta decizie se comunică, de către Secretara CL Șoldănești, dna Rodica Cazacu:
1. Oficiului Teritorial Orhei al Cancelariei de Stat;
1. Primarului orașului Șoldănești, dl Vadim Groza;
1. Serviciului Contabilitate din cadrul Primăriei Șoldănești;
1. Directorului GECT „EAST GATE” cu Mandat Tranzitoriu, dl Sergiu Suharenco.
7.Controlul asupra executării deciziei se pune în sarcina Comisiilor consultative de specialitate „Drept și disciplină” și ,,Activități economico-financiare, industrie, agricultură și comerț”.
8.Decizia intră în vigoare la data includerii în Registrul de Stat al Actelor Locale.
9. Prezenta decizie poate fi contestată la Judecătoria Orhei, sediul Central, în condițiile și termenele prevăzute de Codul administrativ al Republicii Moldova nr. 116/2018.

